Avis juridique important

|

31992L0104

Neuvoston direktiivi 92/104/ETY, annettu 3 päivänä joulukuuta 1992, vähimmäisvaatimuksista avo- ja kaivoslouhintateollisuuden työntekijöiden turvallisuuden ja terveyden suojelun parantamiseksi (kahdestoista direktiivin 89/391/ETY 16 artiklan 1 kohdassa tarkoitettu erityisdirektiivi)

Virallinen lehti nro L 404 , 31/12/1992 s. 0010 - 0025 Suomenk. erityispainos Alue 5 Nide 6 s. 0027  Ruotsink. erityispainos Alue 5 Nide 6 s. 0027

NEUVOSTON DIREKTIIVI 92/104/ETY,annettu 3 päivänä joulukuuta 1992,vähimmäisvaatimuksista avo- ja kaivoslouhintateollisuuden työntekijöiden turvallisuuden ja terveyden suojelun parantamiseksi (kahdestoista direktiivin 89/391/ETY 16 artiklan 1 kohdassa tarkoitettu erityisdirektiivi) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 118 a artiklan,ottaa huomioon komission ehdotuksen(1), jonka se on tehnyt kuultuaan kaivos- ja muun vuoriteollisuuden turvallisuus- ja terveyskomissiota,toimii yhteistyössä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäperustamissopimuksen 118 a artiklassa määrätään, että neuvosto antaa direktiivein vähimmäisvaatimukset edistääkseen erityisesti työympäristön parantamista työntekijöiden turvallisuuden ja terveyden suojelun paremman tason takaamiseksi,mainitun artiklan mukaisesti näissä direktiiveissä vältetään säätämästä sellaisia hallinnollisia, taloudellisia ja oikeudellisia rasitteita, jotka vaikeuttaisivat pienten ja keskisuurten yritysten perustamista taikka niiden kehittämistä,työntekijöiden työturvallisuuden, työhygienian ja työterveyden parantaminen on päämäärä, jonka ei tule olla alisteinen pelkästään taloudellisille näkökohdille,työpaikoille asetettavista turvallisuutta ja terveyttä koskevista vähimmäisvaatimuksista 30 päivänä marraskuuta 1989 annettu neuvoston direktiivi 89/654/ETY (ensimmäinen direktiivin 89/391/ETY(4) 16 artiklan 1 kohdassa tarkoitettu erityisdirektiivi) ei koske kaivannaisteollisuutta,niiden vähimmäisvaatimusten noudattaminen, joiden tarkoituksena on taata parempi turvallisuuden ja terveyden taso, on olennaisen tärkeää työntekijöiden turvallisuuden ja terveyden varmistamiseksi avo- ja kaivoslouhintateollisuudessa,avo- ja kaivoslouhintateollisuus on toimiala, jolla työntekijät todennäköisesti altistuvat erityisen suurille vaaroille,tämä direktiivi on sellainen erityisdirektiivi, jota tarkoitetaan toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY(5) 16 artiklan 1 kohdassa; mainitun direktiivin säännöksiä sovelletaan kokonaisuudessaan avo- ja kaivoslouhintateollisuuteen, sanotun kuitenkaan rajoittamatta tässä direktiivissä olevien ankarampien ja/tai erityissäännösten soveltamista,avo- ja kaivoslouhintateollisuuden maan pinnalla oleviin apulaitteisiin, jotka eivät ole olennaisen tärkeitä avo- ja kaivoslouhintateollisuudelle sellaisena kuin se on määritelty tämän direktiivin 2 artiklan a kohdassa, sovelletaan direktiivin 89/654/ETY säännöksiä,neuvosto antoi 3 päivänä marraskuuta 1992 direktiivin 92/91/ETY vähimmäisvaatimuksista poraamista käyttävän kaivannaisteollisuuden työntekijöiden turvallisuuden ja terveyden suojelun parantamiseksi (yhdestoista direktiivin 89/391/ETY 16 artiklan l kohdassa tarkoitettu erityisdirektiivi)(6), jatällä direktiivillä edistetään käytännössä sisämarkkinoiden sosiaalisen ulottuvuuden kehittämistä,ON ANTANUT TÄMÄN DIREKTIIVIN:I JAKSO YLEISET SÄÄNNÖKSET 1 artikla Tarkoitus1. Tässä direktiivissä, joka on kahdestoista direktiivin 89/391/ETY 16 artiklan 1 kohdassa tarkoitettu erityisdirektiivi, säädetään 2 artiklan a kohdan määritelmän mukaisen avo- ja kaivoslouhintateollisuuden työntekijöiden turvallisuuden ja terveyden suojelua koskevista vähimmäisvaatimuksista.2. Direktiivin 89/391/ETY säännöksiä on sovellettava kokonaisuudessaan 1 kohdassa tarkoitettuun alaan sanotun kuitenkaan rajoittamatta tässä direktiivissä olevien ankarampien ja/tai tarkempien erityissäännösten soveltamista.2 artikla MääritelmätTässä direktiivissä tarkoitetaan:a) "avo- ja kaivoslouhintateollisuudella" kaikkia teollisuudenaloja, joilla harjoitetaan:- mineraalien avo- tai kaivoslouhintaa sanan varsinaisessa merkityksessä, ja/tai- malminetsintää tällaista louhintaa varten, ja/tai- louhittujen materiaalien valmistamista myytäviksi, louhittujen materiaalien jalostusta lukuun ottamatta,direktiivin 92/91/ETY 2 artiklan a kohdassa määriteltyä poraamista käyttävää kaivannaisteollisuutta lukuun ottamatta,b) "työpaikalla" koko aluetta, jolle sijoitetaan työasemia ja joka liittyy avo- ja kaivoslouhintateollisuuden varsinaiseen toimintaan ja sivutoimintaan mukaan lukien materiaalien purkauspaikat ja muut kaatopaikat sekä mahdolliset majoitustilat, joihin työntekijöillä on pääsy työn kestäessä.II JAKSO TYÖNANTAJIEN VELVOITTEET 3 artikla Yleiset velvoitteet1. Työntekijöiden turvallisuuden ja terveyden takaamiseksi työnantajan on toteutettava tarpeelliset toimenpiteet varmistaakseen, että:a) työpaikat suunnitellaan, rakennetaan, varustetaan ja otetaan käyttöön ja niitä käytetään ja huolletaan siten, että työntekijät voivat suorittaa heille osoitetun työn vaarantamatta omaa turvallisuuttaan ja/tai terveyttään ja/tai muiden työntekijöiden turvallisuutta ja/tai terveyttä,b) sellaisten työpaikkojen toiminta, joissa on työntekijöitä, tapahtuu vastuuhenkilön valvonnassa,c) työ, johon sisältyy erityinen vaara, annetaan vain pätevän henkilöstön tehtäväksi, ja se suoritetaan annettujen ohjeiden mukaan,d) kaikki turvaohjeet ovat sellaisia, että kaikki työntekijät, joita asia koskee, voivat ymmärtää ne,e) saatavilla on asianmukaiset ensiapuvälineet,f) asianmukaiset turvallisuusharjoitukset pidetään säännöllisin väliajoin.2. Työnantajan on varmistettava, että laaditaan turvallisuutta ja terveyttä koskeva asiakirja, jäljempänä "turvallisuus- ja terveysasiakirja", joka kattaa direktiivin 89/391/ETY 6, 9 ja 10 artiklassa säädetyt vaatimukset, ja että se pidetään ajan tasalla.Turvallisuus- ja terveysasiakirjassa on osoitettava erityisesti:- että vaarat, joille työntekijät joutuvat alttiiksi työpaikalla, on määritelty ja arvioitu,- että toteutetaan asiaankuuluvat toimenpiteet tämän direktiivin tavoitteiden saavuttamiseksi,- että työpaikan ja laitteiden suunnittelu, käyttö ja kunnossapito ovat turvallisia.Turvallisuus- ja terveysasiakirja on laadittava ennen työn aloittamista ja sitä on tarkistettava, jos työpaikalla on suoritettu suuria muutoksia, laajennuksia tai muuttamisia.3. Kun samassa työpaikassa on eri yritysten työntekijöitä, kukin työnantaja vastaa kaikista valvonnassaan olevista seikoista.Työnantajan, joka on kansallisen lainsäädännön ja/tai käytännön mukaan vastuussa työpaikasta, on yhteensovitettava kaikkien työntekijöiden turvallisuutta ja terveyttä koskevien toimenpiteiden täytäntöönpano ja ilmoitettava turvallisuus- ja terveysasiakirjassaan yhteensovittamisen tavoite ja sen täytäntöönpanossa tarvittavat toimenpiteet ja menettelyt.Yhteensovittaminen ei vaikuta direktiivissä 89/391/ETY säädettyyn yksittäisten työnantajien vastuuseen.4. Työnantajan on viipymättä annettava kertomus toimivaltaisille viranomaisille kaikista vakavista ja/tai kuolemaan johtaneista työtapaturmista ja vaaratilanteista.4 artikla Suojautuminen tulelta, räjähdyksiltä ja terveydelle vaarallisilta ilmankoostumuksiltaTyönantajan on toteutettava toiminnan luonteeseen soveltuvia toimenpiteitä ja varokeinoja:- tulipalojen ja räjähdysten syntymisen ja leviämisen välttämiseksi, niiden toteamiseksi ja niiden torjumiseksi,ja- räjähtävien ja/tai terveydelle vaarallisten ilmankoostumusten esiintymisen estämiseksi.5 artikla Hätäuloskäynti- ja pelastusmahdollisuudetTyönantajan on järjestettävä tarkoituksenmukaiset hätäuloskäynti- ja pelastamiskeinot ja ylläpidettävä niitä varmistaakseen, että työntekijöillä on riittävät mahdollisuudet poistua työpaikoilta nopeasti ja turvallisesti vaaran uhatessa.6 artikla Yhteydenpito-, varoitus- ja hälytysjärjestelmätTyönantajan on toteutettava tarpeelliset toimenpiteet järjestääkseen tarvittavat varoitusjärjestelmät ja muut yhteydenpitojärjestelmät, jotka tarpeen vaatiessa mahdollistavat avunsaannin, ulospääsyn ja pelastustoimenpiteiden aloittamisen viipymättä.7 artikla Työntekijöille tiedottaminen1. Työntekijöille ja/tai heidän edustajilleen on ilmoitettava kaikista työpaikan turvallisuuteen ja terveyteen liittyvistä toteutettavista toimenpiteistä ja erityisesti 3-6 artiklan täytäntöönpanoon liittyvistä toimenpiteistä, sanotun kuitenkaan rajoittamatta direktiivin 89/391/ETY 10 artiklan soveltamista.2. Näiden tietojen on oltava sellaisia, että työntekijät voivat ymmärtää niitä.8 artikla Terveystarkastukset1. On toteutettava kansallisen lainsäädännön ja/tai käytännön mukaisia toimenpiteitä sen varmistamiseksi, että työntekijät pääsevät terveystarkastuksiin, jotka soveltuvat niihin terveys- ja turvallisuusriskeihin, joille he työssään altistuvat.2. Edellä 1 kohdassa tarkoitettujen toimenpiteiden on oltava sellaisia, että kullakin työntekijällä on oikeus terveystarkastuksiin tai että hänelle tehdään terveystarkastus ennen kuin hänet määrätään 2 artiklassa tarkoitettuihin toimenpiteisiin liittyviin tehtäviin ja myöhemmin säännöllisin väliajoin.3. Terveystarkastuksista voidaan huolehtia osana kansallista terveydenhoitojärjestelmää.9 artikla Työntekijöiden kuuleminen ja työntekijöiden osallistuminenTyöntekijöitä ja/tai heidän edustajiaan on kuultava ja heidän on sallittava osallistua tässä direktiivissä tarkoitettujen asioiden käsittelyyn direktiivin 89/391/ETY 11 artiklan mukaisella tavalla.10 artikla Turvallisuutta ja terveyttä koskevat vähimmäisvaatimukset1. Työpaikkojen, joita käytetään ensimmäisen kerran sen jälkeen, kun tämä direktiivi on 13 artiklan 1 kohdan mukaisesti saatettu voimaan, on täytettävä liitteessä säädetyt turvallisuutta ja terveyttä koskevat vähimmäisvaatimukset.2. Työpaikkojen, jotka ovat jo käytössä ennen kuin tämä direktiivi on 13 artiklan 1 kohdan mukaisesti saatettu voimaan, on täytettävä liitteessä säädetyt turvallisuutta ja terveyttä koskevat vähimmäisvaatimukset mahdollisimman pian ja viimeistään yhdeksän vuoden kuluttua tuosta ajankohdasta.3. Kun työpaikoissa suoritetaan muutoksia, laajennuksia ja/tai muuttamisia sen jälkeen, kun tämä direktiivi on 13 artiklan 1 kohdan mukaisesti saatettu voimaan, työnantajan on toteutettava tarpeelliset toimenpiteet varmistaakseen, että nuo muutokset, laajennukset ja/tai muuttamiset ovat liitteessä säädettyjen asiaankuuluvien vähimmäisvaatimusten mukaisia.III JAKSO MUUT SÄÄNNÖKSET 11 artikla Liitteiden muutoksetLiitteisiin tehtävät pelkästään tekniset muutokset, jotka koskevat:- avo- ja kaivoslouhintateollisuutta koskevia teknistä yhdenmukaistamista ja standardointia varten annettuja direktiivejäja/tai- teknistä kehitystä, kansainvälisten määräyksien tai vaatimusten muutoksia ja uutta avo- ja kaivoslouhintateollisuutta koskevaa tietämystä,annetaan direktiivin 89/391/ETY 17 artiklassa säädetyn menettelyn mukaisesti.12 artikla Ruoppausta käyttävä louhintaJäsenvaltioilla on oikeus olla soveltamatta tätä direktiiviä ruoppausta käyttävään louhintaan sillä edellytyksellä, että ne varmistavat kyseessä olevien työntekijöiden suojelun tässä direktiivissä säädettyjen työntekijöiden turvallisuutta ja terveyttä koskevien yleisten periaatteiden mukaisesti ruoppausta käyttävän louhinnan erityisvaarat huomioon ottaen.13 artikla Loppusäännökset1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 24 kuukauden kuluttua sen antamisesta. Niiden on ilmoitettava tästä komissiolle viipymättä.2. Edellä 1 kohdassa tarkoitetuissa jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3. Jäsenvaltioiden on toimitettava komissiolle kirjallisina ne kansalliset säännökset, jotka ne ovat antaneet tai antavat tässä direktiivissä tarkoitetuista kysymyksistä.4. Joka viides vuosi jäsenvaltioiden on annettava komissiolle kertomus tämän direktiivin soveltamisesta käytäntöön, jossa tuodaan esille työmarkkinaosapuolten kannat.Komissio antaa tiedot Euroopan parlamentille, neuvostolle, talous- ja sosiaalikomitealle, kaivos- ja muun vuoriteollisuuden turvallisuus- ja terveyskomissiolle sekä työturvallisuuden, työhygienian ja työterveyshuollon neuvoa-antavalle komitealle.14 artikla Tämä direktiivi on osoitettu kaikille jäsenvaltioille.Tehty Brysselissä 3 päivänä joulukuuta 1992.Neuvoston puolestaPuheenjohtajaG. SHEPHARD(1) EYVL N:o C 58, 5.3.1992, s. 3(2) EYVL N:o C 150, 15.6.1992, s. 128 jaEYVL N:o C 305, 23.11.1992(3) EYVL N:o C 169, 6.7.1992, s. 28(4) EYVL N:o L 393, 30.12.1989, s. 1(5) EYVL N:o L 183, 29.6.1989, s. 1(6) EYVL N:o L 348, 28.11.1992, s. 9LIITE DIREKTIIVIN 10 ARTIKLASSA TARKOITETUT TURVALLISUUTTA JA TERVEYTTÄ KOSKEVAT VÄHIMMÄISVAATIMUKSET Alustava huomautusTässä liitteessä säädettyjä velvoitteita sovelletaan aina kun työpaikan, toiminnan tai olosuhteiden luonne tai jokin erityinen vaara niin vaatii.OSA A YLEISET AVO- JA KAIVOSLOUHINTATEOLLISUUTEEN SEKÄ MAAN PINNALLA OLEVIIN APULAITTEISIIN SOVELLETTAVAT VÄHIMMÄISVAATIMUKSET1 Valvonta ja järjestäminen1.1 Työpaikkojen järjestäminen1.1.1 Työpaikat on järjestettävä siten, että niissä suojataan riittävästi vaaroilta. Ne on pidettävä puhtaina, ja vaaralliset aineet tai niiden jäämät on poistettava tai niitä on valvottava, jottei työntekijöiden terveyttä ja turvallisuutta aseteta vaaranalaiseksi.1.1.2 Työasemat on suunniteltava ja rakennettava ergonomisten periaatteiden mukaisesti ottaen huomioon työntekijöiden tarpeen seurata työasemissaan suoritettavia toimintoja.1.1.3 Kun työpaikassa on yksi työntekijä, on järjestettävä riittävä valvonta tai yhteydenpitokeino.1.2 VastuuhenkilöJokaisessa työpaikassa, jossa on työntekijöitä, on aina oltava työnantajan nimeämä henkilö, jolla on tehtävään soveltuvat kansallisen lainsäädännön ja/tai käytännön mukaiset taidot ja pätevyys tehtäväänsä.Työnantaja voi itse hoitaa ensimmäisessä alakohdassa mainitun valvonnan, jos hänellä on tehtävään soveltuvat kansallisen lainsäädännön ja/tai käytännön mukaiset taidot ja pätevyys.1.3 ValvontaJotta työntekijöiden turvallisuudesta ja terveydestä voidaan huolehtia kaikkien suoritettujen toimenpiteiden aikana, tällainen valvonta on uskottava työnantajan nimeämille tai hänen puolestaan nimetyille ja hänen puolestaan toimiville henkilöille, joilla on tehtävään soveltuvat kansallisen lainsäädännön ja/tai käytännön mukaiset taidot ja pätevyys tähän tehtävään.Valvojan on käytävä työpaikoissa, joissa on työntekijöitä, vähintään kerran kunkin työvuoron aikana, kun turvallisuus- ja terveysasiakirjassa niin vaaditaan.Työnantaja voi hoitaa itse ensimmäisessä ja toisessa alakohdassa tarkoitetun valvonnan, jos hänellä on tehtävään soveltuvat kansallisen lainsäädännön ja/tai käytännön mukaiset taidot ja pätevyys.1.4 Pätevät työntekijätKussakin työpaikassa, jossa on työntekijöitä, on oltava riittävä määrä työntekijöitä, joilla on heille uskottujen tehtävien suorittamiseen tarvittavat taidot, kokemus ja koulutus.1.5 Tiedottaminen, ohjeet ja koulutusTyöntekijöille on annettava heidän terveytensä ja turvallisuutensa varmistamiseksi tarvittavat tiedot, ohjeet, koulutus ja uudelleenkoulutus.Työnantajan on huolehdittava siitä, että työntekijät saavat ymmärrettävät ohjeet, jotteivat he vaaranna omaa turvallisuuttaan tai terveyttään tai muiden työntekijöiden turvallisuutta ja terveyttä.1.6 Kirjalliset ohjeetJokaisessa työpaikassa on laadittava kirjalliset ohjeet, joissa eritellään säännöt, joita on noudatettava työntekijöiden turvallisuuden ja terveyden ja laitteiden turvallisen käytön varmistamiseksi.Näissä ohjeissa on oltava tiedot hätälaitteiden käytöstä ja toimista, joihin ryhdytään hätätilanteen syntyessä työpisteessä tai sen lähellä.1.7 Turvalliset työmenetelmätJokaisessa työpaikassa ja kaikessa toiminnassa on käytettävä turvallisia työmenetelmiä.1.8 TyöluvatTurvallisuus- ja terveysasiakirjassa vaadittu työlupajärjestelmä on otettava käyttöön suoritettaessa sekä vaarallisia tehtäviä että sellaisia tavallisesti yksinkertaisia tehtäviä, jotka saattavat aiheuttaa vakavia vaaroja muiden tehtävien yhteydessä.Vastuuhenkilön on myönnettävä työluvat ennen työn alkamista, ja luvissa on eriteltävä vaatimukset, jotka on täytettävä ja varotoimet, joihin on ryhdyttävä ennen työn alkamista, sen aikana ja sen jälkeen.1.9 Turvallisuutta ja terveyttä koskevien toimenpiteiden säännöllinen tarkasteluTyönantajan on varmistettava, että toimenpiteitä, jotka on toteutettu työntekijöiden terveyden ja turvallisuuden suojelemiseksi, mukaan lukien turvallisuutta ja terveyttä koskeva hallintojärjestelmä, tarkastellaan säännöllisesti, jotta varmistettaisiin että ne ovat tämän direktiivin mukaisia.2 Mekaaniset ja sähköiset laitteet ja koneet2.1 YleistäMekaaniset ja sähköiset laitteet ja koneet on valittava, asennettava ja otettava käyttöön, ja niitä on käytettävä ja huollettava työntekijöiden turvallisuudesta ja terveydestä asianmukaisesti huolehtien, ottaen huomioon tämän direktiivin ja direktiivin 89/392/ETY(1) ja direktiivin 89/655/ETY(2) muut säännökset.Jos ne sijaitsevat alueella, joilla on tai oletetaan olevan tulipalon tai räjähdyksen vaara kaasun, höyryn tai haihtuvan nesteen syttymisen vuoksi, niiden on oltava tuolla alueella käytettäviksi sopivia.Laitteet on tarvittaessa varustettava suojalaitteilla ja turvalaitteilla.2.2 ErityissäännöksetMekaanisten laitteiden ja koneiden on oltava riittävän lujia, eikä niissä saa olla patenttivikoja, ja niiden on oltava käyttötarkoitukseensa soveltuvia.Sähkölaitteiden ja -koneiden on oltava kooltaan ja teholtaan riittävän suuria käyttötarkoitukseensa.Mekaaniset ja sähköiset laitteet ja koneet on asennettava ja suojattava siten, että estetään vaarojen aiheutuminen.3 Huolto3.1 Yleinen huoltoOlisi laadittava asianmukainen suunnitelma mekaanisten ja sähköisten laitteiden ja koneiden järjestelmällistä tarkastamista, huoltoa ja tarvittaessa testausta varten.Pätevän henkilön on suoritettava koneiden ja laitteiden kaikkien osien kaikki huollot, tarkastukset ja testaukset.Tarkastuksista ja testauksista on pidettävä kirjaa asianmukaisella tavalla.3.2 Turvalaitteiden huoltoRiittävät turvalaitteet on aina pidettävä käyttövalmiina ja hyvässä käyttökunnossa.Huollossa on otettava huomioon laitteiden toiminta.4 Suojautuminen räjähdysvaaralta, vahingollisilta ilmankoostumuksilta ja palovaaralta4.1 Yleistä4.1.1 On toteutettava toimenpiteitä vaarallisten ja/tai mahdollisesti räjähtävien ilmankoostumusten paikallistamiseksi ja niiden pitoisuuksien mittaamiseksi.Turvallisuus- ja terveysasiakirjan niin vaatiessa on järjestettävä valvontalaitteita, joilla automaattisesti ja jatkuvasti mitataan kaasupitoisuuksia tietyissä paikoissa, sekä hälyttimiä ja laitteita, jotka katkaisevat automaattisesti virran sähkölaitteista ja polttomoottoreista.Kun on järjestetty automaattisia mittauksia, mitatut arvot on kirjattava muistiin ja niitä on säilytettävä kuten turvallisuus- ja terveysasiakirjassa määrätään.4.1.2 Tupakointi on kielletty alueilla, jotka ovat erityisen alttiita palo- tai räjähdysvaaralle.Avotulen käyttö ja sellaisen työn suorittaminen, joka saattaa aiheuttaa syttymisvaaran, on kielletty, jollei ryhdytä riittäviin turvatoimiin tulipalojen tai räjähdysten estämiseksi.4.2 Räjähdysvaaran estäminen4.2.1 On toteutettava kaikki tarpeelliset toimenpiteet räjähtävien ilmankoostumusten muodostumisen ja kasaantumisen estämiseksi.4.2.2 Räjähdysvaaran alaisilla alueilla on toteutettava kaikki tarpeelliset toimenpiteet räjähtävien ilmankoostumusten syttymisen estämiseksi.4.2.3 On valmisteltava räjähdyssuojelusuunnitelma, jossa esitetään yksityiskohtaisesti turvalaitteet ja ehkäisevät toimet.4.3 Suojautuminen vaarallisilta ilmankoostumuksilta4.3.1 Mikäli haitallisia aineita kertyy tai voi kertyä ilmaan, on toteutettava asianmukaiset toimenpiteet, joilla varmistetaan:a) niiden tukahduttaminen niiden lähteellä, taib) niiden erottaminen niiden lähteellä tai niiden poistaminen, taic) tällaisten aineiden laimennusten kokoaminen,siten, ettei työntekijöille aiheudu vaaraa.Järjestelmän tulee kyetä hajoittamaan kaikki tällaiset vaaralliset ilmankoostumukset siten, ettei työntekijöille aiheudu vaaraa.4.3.2 On järjestettävä asianmukaiset hengitys- ja elvytyslaitteet alueille, joilla työntekijät ovat alttiina terveydelle vaarallisille ilmankoostumuksille, sanotun kuitenkaan rajoittamatta direktiivin 89/656/ETY(3) soveltamista.Työpaikalla on tällaisissa tapauksissa oltava riittävästi työntekijöitä, jotka on koulutettu käyttämään tällaisia laitteita.Laitteet on varastoitava ja niitä on huollettava asianmukaisella tavalla.4.3.3 Jos ilmassa on tai saattaa olla myrkyllisiä kaasuja, saatavilla on oltava suojelusuunnitelma, jossa esitetään yksityiskohtaisesti käytettävissä olevat turvalaitteet ja toteutetut ehkäisevät toimenpiteet.4.4 Suojautuminen palovaaralta4.4.1 Kun työpaikkoja suunnitellaan, rakennetaan, varustetaan, otetaan käyttöön, käytetään tai huolletaan, on ryhdyttävä tarvittaviin toimiin tulipalojen syttymisen ja leviämisen estämiseksi turvallisuus- ja terveysasiakirjassa mainituista lähteistä.On varauduttava nopeaan ja tehokkaaseen palontorjuntaan.4.4.2 Työpaikat on varustettava asianmukaisilla tulensammutusvälineillä ja tarvittaessa palonilmaisimilla sekä hälytysjärjestelmillä.4.4.3 Muiden kuin automaattisten tulensammutusvälineiden on oltava helposti saatavilla ja helppokäyttöisiä ja tarvittaessa vahingoilta suojattuja.4.4.4 Työmaalla on oltava palontorjuntasuunnitelma, jossa esitetään yksityiskohtaisesti varotoimet, joihin on ryhdyttävä tämän direktiivin 3, 4, 5 ja 6 artiklan mukaisesti tulipalojen syttymiseltä ja leviämiseltä suojautumiseksi, niiden havaitsemiseksi ja niiden torjumiseksi.4.4.5 Tulensammutusvälineet on merkittävä direktiivin 92/58/ETY(4) täytäntöönpanemiseksi annettujen kansallisten säännösten mukaisesti.Tällaiset merkit on sijoitettava asianmukaisille paikoille ja niiden on oltava kestäviä.5 Räjähteet ja sytytyslaitteetAsianmukaisesti valtuutettujen ja pätevien henkilöiden on suoritettava toimet, joihin liittyy räjähteiden ja sytytyslaitteiden varastointia, kuljetusta ja käyttöä.Tällaiset toimet on järjestettävä ja suoritettava siten, ettei työntekijöille aiheudu vaaraa.6 Liikenneväylät6.1 Työpaikkoihin on päästävä vaaratta, ja niistä on hätätilanteessa päästävä pois nopeasti ja turvallisesti.6.2 Liikenneväylät, mukaan lukien portaat, kiinteät tikkaat ja lastaustasanteet sekä -laiturit, on laskettava, mitoitettava ja sijoitettava siten, että varmistetaan, että jalankulkijat tai ajoneuvot pääsevät niihin helposti, turvallisesti ja asianmukaisesti siten, etteivät näiden liikenneväylien läheisyydessä olevat työntekijät joudu vaaraan.6.3 Jalankulkuliikenteeseen ja/tai tavaraliikenteeseen käytetyt väylät on mitoitettava mahdollisten käyttäjien lukumäärän ja toiminnan mukaan.Jos liikenneväylillä käytetään ajoneuvoja, jalankulkijoille on järjestettävä riittävä turvaväli.6.4 Ajoneuvojen liikenneväylien ja ovien, porttien, jalankulkureittien, käytävien ja portaikkojen välille on jätettävä riittävä väli.6.5 Liikenne- ja sisääntuloväylät on merkittävä selvästi työntekijöiden suojelemiseksi.6.6 Mikäli työpaikkaan saapuu maantieajoneuvoja, on laadittava tarvittavat liikennesäännöt.7 Ulkotiloissa sijaitsevat työpaikat7.1 Ulkotiloissa sijaitsevat työasemat, liikenneväylät ja muut alueet tai laitokset, joita työntekijät käyttävät tai joissa he ovat toimintansa aikana, on järjestettävä siten, että jalankulkijat ja ajoneuvot voivat liikkua turvallisesti.7.2 Ulkotiloissa sijaitsevat työpaikat on valaistava riittävästi keinovalaistuksella, jos päivänvaloa ei ole riittävästi.7.3 Kun työntekijät työskentelevät ulkotiloissa sijaitsevilla työasemilla, nämä työasemat on järjestettävä mahdollisuuksien mukaan siten, että työntekijät:a) ovat suojassa epäsuotuisilta sääoloilta ja tarvittaessa putoavilta esineiltä,b) eivät ole alttiina haitallisille melutasoille tai haitallisille ulkoisille vaikutuksille, kuten kaasut, höyryt tai pöly,c) voivat poistua työasemiltaan nopeasti vaaratilanteessa tai heitä voidaan nopeasti auttaa tekemään niin,d) eivät pääse liukastumaan tai putoamaan.8 Vaaralliset alueet8.1 Vaaralliset alueet on merkittävä selvästi.8.2 Jos työpaikoissa on vaarallisia alueita, joilla on työn luonteen vuoksi vaaroja, mukaan lukien työntekijöiden putoamisen tai putoavien esineiden vaara, työpaikat on mahdollisuuksien mukaan varustettava laitteilla, joilla estetään työntekijöiden luvaton pääsy näille alueille.8.3 On toteutettava asianmukaiset toimenpiteet niiden työntekijöiden suojelemiseksi, joilla on lupa mennä vaarallisille alueille.9 Varareitit ja -uloskäynnit9.1 Työntekijöiden on vaaratilanteessa pystyttävä tyhjentämään kaikki työasemat nopeasti ja mahdollisimman turvallisesti.9.2 Varareittien ja -poistumisteiden on oltava esteettömiä ja johdettava mahdollisimman suoraan ulos tai turvalliselle alueelle tai turvalliseen kokoontumis- tai evakuointipisteeseen.9.3 Varareittien ja -poistumisteiden lukumäärä, sijainti ja mittasuhteet riippuvat työpaikkojen käytöstä, laitteista ja mittasuhteista sekä mahdollisesti läsnä olevien henkilöiden enimmäismäärästä.9.4 Varapoistumisteiden ovien on avauduttava ulospäin.Varapoistumisteiden ovien ei tulisi olla lukittu tai suljettu siten, ettei kuka tahansa niitä hätätilanteessa mahdollisesti tarvitseva henkilö kykene avaamaan niitä helposti ja viipymättä.9.5 Varapoistumisteiden ovet eivät saa olla lukittuja.Varareittien ja -poistumisteiden sekä niille johtavien liikennereittien ja ovien on oltava esteettömiä, jotta niitä voidaan käyttää koska tahansa esteettömästi.9.6 Varareitit ja -poistumistiet, joissa tarvitaan valaistusta, on varustettava riittävän voimakkaalla hätävalaistuksella siltä varalta, että valaistus ei toimi.9.7 Erityiset varareitit ja -poistumistiet on merkittävä direktiivin 92/58/ETY täytäntöönpanemiseksi annettujen kansallisten säännösten mukaisesti.10 Evakuointi- ja poistumiskeinot10.1 Työntekijät on koulutettava hätätilanteissa toteutettaviin asianmukaisiin toimenpiteisiin.10.2 Pelastusvälineitä on oltava helposti saatavilla ja sijainniltaan sopivissa paikoissa käyttövalmiina, ja ne on merkittävä direktiivin 92/58/ETY täytäntöönpanemiseksi annettujen kansallisten säännösten mukaisesti.11 TurvaharjoituksetTyöpaikoissa, joissa on yleensä työntekijöitä, on pidettävä säännöllisin väliajoin turvaharjoituksia.Näiden harjoitusten päätarkoitus on harjoittaa ja valvoa hätätilanteessa erityisistä tehtävistä huolehtivien työntekijöiden taitoja, mukaan lukien hätälaitteiden käyttö, käsittely tai toiminta.Työntekijöitä on myös tarvittaessa harjoitettava laitteiden oikeaan käyttöön, käsittelyyn tai toimintaan.12 Ensiaputilat ja -välineet12.1 Ensiapuvälineitä on oltava saatavilla kaikissa paikoissa, joissa työolot sitä vaativat, ja niiden on oltava toiminnan luonteeseen soveltuvia.Nämä välineet on varustettava sopivilla merkeillä, ja niiden on oltava helposti saatavilla.12.2 On järjestettävä yksi tai useampia ensiapuhuoneita, kun tilojen koko, toiminnan luonne ja onnettomuuksien tiheys sitä vaativat.Näissä tiloissa on oltava onnettomuuksien varalta selvästi näkyvät ensiapuohjeet.12.3 Ensiaputilat on varustettava tärkeimmillä ensiapulaitteilla ja välineillä, ja paarit on voitava kantaa sinne helposti.Ne on merkittävä direktiivin 92/58/ETY täytäntöönpanemiseksi annettujen kansallisten säännösten mukaisesti.12.4 Ensiapuvälineitä on lisäksi oltava saatavilla kaikissa paikoissa, joissa työolot sitä vaativat.Nämä välineet on merkittävä asianmukaisella tavalla, ja niiden on oltava helposti saatavilla.12.5 Riittävä määrä työntekijöitä on koulutettava käyttämään järjestettyjä ensiapuvälineitä.13 Luonnollinen ja keinotekoinen valaistus13.1 Kussakin työpaikassa on oltava kaikkialla valaistus, joka antaa riittävästi valoa siellä olevien henkilöiden terveyden ja turvallisuuden varmistamiseksi.13.2 Työpaikkoihin on sikäli kuin mahdollista tultava riittävästi luonnonvaloa, ja ne on varustettava työntekijöiden turvallisuuden ja terveyden suojelemiseen sopivalla keinovalaistuksella ilmasto-olot huomioon ottaen.13.3 Työpaikkoja sisältävissä tiloissa ja käytävissä sijaitsevat valaisimet on sijoitettava siten, että valaistustyyppi ei aiheuta työntekijöille tapaturmavaaraa.13.4 Työpaikoissa, joissa työntekijät ovat erityisen alttiina vaaroille keinovalaistuksen pettäessä, on oltava riittävän voimakas hätävalaistus.Kun se on mahdotonta, työntekijöille on annettava heidän omaan käyttöönsä tarkoitetut lamput.14 Saniteettilaitteet14.1 Pukuhuoneet ja vaatekaapit14.1.1 Työntekijöille on järjestettävä asianmukaiset pukuhuoneet, jos heidän on käytettävä erityisiä työvaatteita ja jollei heidän terveys- tai soveliaisuussyistä voida olettaa vaihtavan vaatteita toisessa huoneessa.Pukuhuoneisiin on päästävä helposti, niiden on oltava riittävän tilavia, ja niissä on oltava istuimia.14.1.2 Pukuhuoneiden on oltava riittävän suuria, ja kunkin työntekijän on voitava laittaa vaatteensa työajaksi lukittuun tilaan.Jos olot niin vaativat (esim. vaaralliset aineet, kosteus, lika), työvaatteille on oltava eri kaapit kuin muille vaatteille.On oltava mahdollisuudet märkien työvaatteiden kuivattamista varten.14.1.3 Miehille ja naisille on järjestettävä erilliset pukuhuoneet tai mahdollisuus käyttää pukuhuoneita erikseen.14.1.4 Jos pukuhuoneita ei vaadita 14.1.1 kohdan mukaisesti, kullekin työntekijälle on järjestettävä paikka, jossa hän voi säilyttää vaatteitaan.14.2 Suihkut ja pesualtaat14.2.1 Työntekijöitä varten on oltava riittävästi asianmukaisia suihkuja, jos työn luonne tai terveyssyyt niin vaativat.Miehille ja naisille on järjestettävä erilliset suihkuhuoneet tai mahdollisuus käyttää niitä erikseen.14.2.2 Suihkuhuoneiden on oltava riittävän suuria, jotta kukin työntekijä voi peseytyä esteettä riittävän hygieenisissä oloissa.Suihkuissa on oltava sekä kuuma että kylmä juokseva vesi.14.2.3 Mikäli suihkuja ei vaadita 14.2.1 kohdan ensimmäisen alakohdan mukaisesti, työasemien ja pukuhuoneiden läheisyyteen on järjestettävä riittävästi asianmukaisia pesualtaita, joihin tulee kuumaa ja kylmää juoksevaa vettä.Näitä pesualtaita on oltava erikseen miehille ja naisille, tai miesten ja naisten on käytettävä niitä erikseen, kun soveliaisuussyyt niin vaativat.14.3 Käymälät ja pesualtaatTyöasemien, lepohuoneiden, pukuhuoneiden ja suihku- tai pesuallastilojen läheisyydessä on oltava riittävä määrä käymälöitä pesualtaineen.Miehille ja naisille on järjestettävä erilliset käymälät tai mahdollisuus käyttää niitä erikseen.Kun kyseessä on kaivoslouhintateollisuus, tässä jaksossa tarkoitetut saniteettilaitteet voivat sijaita maan pinnalla.15 Ylikuormituskuopat ja muut kaatopaikatYlikuormituskuopat, kaivetusta maasta tehdyt kasat ja muut kaatopaikat sekä selkeytysaltaat on suunniteltava ja rakennettava ja niitä on käytettävä ja huollettava siten, että niiden vakaus sekä työntekijöiden turvallisuus ja terveys on varmistettu.16 Maan pinnalla olevat apulaitteet (erityiset lisäsäännökset)16.1 Vakaus ja lujuusTyöpaikat on suunniteltava, rakennettava ja pystytettävä ja niitä on käytettävä, valvottava ja huollettava siten, että ne kestävät odotettavissa olevat ympäristövaikutukset.Niiden rakenteen ja lujuuden on vastattava niiden käytön luonnetta.16.2 Tilojen lattiat, seinät, sisäkatot ja katot16.2.1 Työpaikkojen lattioissa ei saa olla vaarallisia kuoppia, aukkoja tai kohoumia, ja niiden on oltava kunnossa, vakaat ja liukumattomat.Työpaikat, joissa on työasemia, on oltava riittävästi lämmöltä eristettyjä kyseisen toiminnan tyyppi ja työntekijöiden fyysiset toiminnot huomioon ottaen.16.2.2 Tilojen lattia- ja seinäpintojen ja sisäkaton pinnan on oltava sellaisia, että ne voidaan puhdistaa tai kunnostaa asianmukaista hygieniatasoa vastaaviksi.16.2.3 Läpinäkyvät tai läpikuultavat seinät ja erityisesti kokolasiset väliseinät tiloissa tai työpaikkojen ja liikenneväylien läheisyydessä on merkittävä selvästi, ja ne on valmistettava turvamateriaalista tai suojattava tällaisilta paikoilta tai liikenneväyliltä, jotta estetään työntekijöitä joutumasta kosketuksiin seinien kanssa tai loukkaantumasta, jos seinät särkyvät.16.2.4 Liian heikoista materiaaleista tehdyille katoille pääsyn on oltava kiellettyä, jollei ole järjestetty asianmukaisia laitteita sen varmistamiseksi, että työ voidaan suorittaa turvallisesti.16.3 Tilojen mittasuhteet ja tilavuus - liikkumatila työasemalla16.3.1 Työtilojen pinta-alan, korkeuden ja mittasuhteiden on oltava riittäviä, jotta työntekijät voivat tehdä työnsä ilman heidän turvallisuudelleen, terveydelleen tai hyvinvoinnilleen aiheutuvaa vaaraa.16.3.2 Työaseman käyttämättömän alueen mittasuhteiden on oltava sellaiset, että työntekijöillä on riittävästi liikkumatilaa ja että he voivat tehdä työnsä turvallisesti.16.4 Ikkunat ja kattoikkunat16.4.1 Ikkunoiden, kattoikkunoiden ja tuuletuslaitteiden, joita on tarkoitus avata, säätää tai lukita, on oltava siten suunniteltuja, että nämä toimet voidaan suorittaa turvallisesti.Niitä ei pidä sijoittaa siten, että ne aiheuttavat vaaraa työntekijöille ollessaan auki.16.4.2 Ikkunat ja kattoikkunat on voitava puhdistaa vaaratta.16.5 Ovet ja portit16.5.1 Ovien ja porttien sijainti, lukumäärä ja mittasuhteet sekä niiden rakentamisessa käytetyt materiaalit määräytyvät tilojen tai alueiden luonteen ja käytön mukaan.16.5.2 Läpinäkyvät ovet ja portit on merkittävä asianmukaisella tavalla helposti havaittaviin kohtiin.16.5.3 Heiluriovien ja -porttien on oltava läpinäkyviä, tai niissä on oltava läpinäkyvät paneelit.16.5.4 Jos ovien ja porttien läpinäkyviä tai läpikuultavia pintoja ei ole valmistettu turvamateriaalista ja jos on olemassa vaara, että työntekijät voivat vahingoittua oven tai portin särkyessä, pinnat on suojattava särkymiseltä.16.5.5 Liukuovet on varustettava turvalaitteella, jolla estetään niiden irtoaminen kiskoilta ja kaatuminen yllättäen.16.5.6 Ylöspäin aukeavat ovet ja portit on varustettava mekanismilla, jolla varmistetaan, etteivät ne putoa yllättäen.16.5.7 Varareiteillä olevat ovet on merkittävä asianmukaisesti.Ne on voitava aina avata sisältäpäin ilman erityistä apua.Ovet on voitava avata työpaikkojen ollessa käytössä.16.5.8 Pääasiallisesti ajoneuvoliikenteelle tarkoitettujen porttien välittömään läheisyyteen on järjestettävä ovet jalankulkijoita varten, jollei jalankulkijoiden ole turvallista kulkea niiden kautta; tällaiset ovet on merkittävä selvästi ja pidettävä jatkuvasti esteettöminä.16.5.9 Mekaanisten ovien ja porttien on toimittava siten, ettei työntekijöitä altisteta tapaturmariskeille.Ne on varustettava helposti tunnistettavilla hätäsulkulaitteilla, joihin on helppo päästä käsiksi, ja jolleivät ne avaudu automaattisesti sähkökatkon sattuessa, ne on myös pystyttävä avaamaan käsin.16.6 Suljettujen työpaikkojen ilmanvaihto16.6.1 On toteutettava toimenpiteitä sen varmistamiseksi, että suljetuissa työpaikoissa on riittävästi raitista ilmaa ottaen huomioon käytetyt työmenetelmät ja työntekijöille asetetut fyysiset vaatimukset.Jos käytetään ilmanvaihtojärjestelmää, se on pidettävä käyttökunnossa.Valvontajärjestelmän on osoitettava toimintahäiriöt, kun se on tarpeen työntekijöiden terveyden kannalta.16.6.2 Jos käytetään ilmastointia tai koneellista ilmanvaihtoa, niiden on toimittava siten, etteivät työntekijät joudu alttiiksi epämukavuutta aiheuttavalle vedolle.Laskeuma tai lika, joka todennäköisesti asettaa välittömästi työntekijöiden terveyden vaaranalaiseksi pilaamalla ilman, on poistettava viipymättä.16.7 Tilojen lämpötila16.7.1 Niissä tiloissa, joissa on työasemia, täytyy olla työaikana työntekijöiden kannalta sopiva lämpötila ottaen huomioon käytetyt työmenetelmät ja työntekijöille asetetut fyysiset vaatimukset.16.7.2 Lepotilojen, palveluvuorossa olevan henkilöstön tilojen, saniteettitilojen, työpaikkaruokaloiden ja ensiaputilojen lämpötilan on oltava näiden alueiden erityiseen käyttötarkoitukseen sopiva.16.7.3 Ikkunoiden, kattoikkunoiden ja lasisten väliseinien tulisi estää auringonvalon liian voimakkaat vaikutukset työpaikoissa työn ja työpaikan luonteen huomioon ottaen.16.8 Lepotilat16.8.1 Kun työntekijöiden turvallisuus tai terveys niin vaatii, erityisesti toiminnan laadun vuoksi tai siksi että paikalla on enemmän kuin tietty määrä työntekijöitä, työntekijöille on järjestettävä lepotila, jonne on helppo päästä.Tätä säännöstä ei sovelleta, kun työntekijät työskentelevät toimistoissa tai vastaavissa työtiloissa, joissa on vastaava lepomahdollisuus taukojen aikana.16.8.2 Lepotilojen on oltava riittävän suuria ja niissä on oltava riittävä määrä pöytiä ja selkänojallisia tuoleja kyseessä olevaa työntekijämäärää varten.16.8.3 Lepotiloissa on toteutettava asianmukaiset toimenpiteet tupakoimattomien henkilöiden suojelemiseksi tupakansavun aiheuttamalta epämukavuudelta.16.8.4 Jos työaika keskeytyy säännöllisesti ja usein eikä käytössä ole lepotilaa, on järjestettävä muita tiloja, joissa työntekijät voivat olla tällaisten keskeytysten ajan, aina kun tämä on tarpeellista työntekijöiden turvallisuuden ja terveyden vuoksi.On toteutettava asianmukaiset toimenpiteet tupakoimattomien henkilöiden suojelemiseksi tupakansavun aiheuttamalta epämukavuudelta.17 Raskaana olevat naiset ja imettävät äiditRaskaana olevien naisten ja imettävien äitien on voitava levätä makuulla asianmukaisissa oloissa.18 Vammaiset työntekijätTyöpaikat on tarvittaessa järjestettävä siten, että vammaiset työntekijät otetaan huomioon.Tämä säännös koskee erityisesti ovia, käytäviä, portaikkoja, suihkuja, pesualtaita, käymälöitä ja työasemia, joita vammaiset henkilöt suoranaisesti käyttävät tai joissa he tekevät työtä.OSA B ERITYISET AVOLOUHINTATEOLLISUUTEEN SOVELLETTAVAT VÄHIMMÄISVAATIMUKSET1 Yleistä1.1 Työnantajan, joka on kansallisen lainsäädännön ja/tai käytännön mukaisesti vastuussa tähän B osaan kuuluvasta työpaikasta kansallisen lainsäädännön ja/tai käytännön mukaisesti, on varmistettava, että turvallisuus- ja terveysasiakirjasta käy ilmi, että on toteutettu kaikki asiaankuuluvat toimenpiteet työntekijöiden turvallisuuden ja terveyden suojelemiseksi sekä tavanomaisissa että kriittisissä tilanteissa, sanotun kuitenkaan rajoittamatta 3 artiklan 2 kohdan soveltamista.1.2 Turvallisuus- ja terveysasiakirja on saatettava ajan tasalle säännöllisesti, ja sen on oltava saatavilla tarkastusta varten työpaikassa.Työ on suoritettava turvallisuus- ja terveysasiakirjan mukaisesti.2 Toiminta2.1 Työ on suunniteltava ottaen huomioon ne turvallisuus- ja terveysasiakirjan kohdat, jotka koskevat sortumia tai maanvyöryjä.Näin ollen ylikuormituksen purkupaikkojen ja louhintarintausten korkeuden ja kaltevuuden on varotoimenpiteenä oltava maan luonteeseen ja vakauteen sekä työmenetelmiin soveltuvia.2.2 Penkereiden ja kuljetusteiden on oltava kyllin vakaita käytettyä koneistoa varten.Ne on rakennettava ja niitä on huollettava siten, että laitteistoa voidaan siirtää turvallisesti.2.3 Työskentelyalueiden tai kuljetusteiden yläpuolella olevat maanpoisto- ja louhintarintaukset on tarkastettava irtonaisen maan tai irtokivien varalta ennen työn aloittamista tai uudelleen aloittamista.Tomujen karistaminen on suoritettava tarpeen vaatiessa.2.4 Rintauksia ja kaatopaikkoja ei tule louhia siten, että sillä luodaan epävakautta.OSA C ERITYISET KAIVOSLOUHINTATEOLLISUUTEEN SOVELLETTAVAT VÄHIMMÄISVAATIMUKSET1. Yleistä1.1 Työnantajan, joka on kansallisen lainsäädännön ja/tai käytännön mukaisesti vastuussa tähän C osaan kuuluvasta työpaikasta, on varmistettava, että turvallisuus- ja terveysasiakirjasta käy ilmi, että on toteutettu kaikki asiaankuuluvat toimenpiteet työntekijöiden turvallisuuden ja terveyden suojelemiseksi sekä tavanomaisissa että kriittisissä tilanteissa, sanotun kuitenkaan rajoittamatta 3 artiklan 2 kohdan soveltamista.1.2 Turvallisuus- ja terveysasiakirja on saatettava ajan tasalle säännöllisesti, ja sen on oltava saatavilla tarkastusta varten työpisteessä.Työ on suoritettava turvallisuus- ja terveysasiakirjan mukaisesti.2 Kaavat maanalaisista louhoksista2.1 Maanalaisista louhoksista on laadittava piirustukset sellaisessa mittakaavassa, joka antaa niistä selvän kuvan.Kuljetusväylien ja uusien kaivoskuilujen lisäksi niissä on näyttävä ne tiedossa olevat seikat, jotka saattavat vaikuttaa työskentelyyn ja turvallisuuteen.Niiden on oltava helposti saatavilla, ja niitä on säilytettävä niin kauan kuin se on tarpeen turvallisuuden kannalta.2.2 Piirustukset maanalaisista louhoksista on saatettava ajan tasalle määräajoin, ja niiden on oltava saatavilla työpisteessä.3 KaivosaukotKaikista maanalaisista louhoksista on päästävä maan pinnalle vähintään kahdesta erillisestä kaivosaukosta, jotka on rakennettu lujasti ja joihin maan alla työskentelevät työntekijät pääsevät helposti.Näissä kaivosaukoissa on oltava mekaaniset ihmisille tarkoitetut nosto- ja kuljetuslaitteet, jos niiden kautta kulkemiseen tarvitaan huomattavaa fyysistä ponnistusta.4 LouhoksetLouhokset, joissa suoritetaan maanalaista työtä, on rakennettava ja varustettava ja niitä on käytettävä ja huollettava siten, että työntekijät voivat työskennellä ja liikkua niissä mahdollisimman vähille riskeille alttiina.Kuljetusväylät on varustettava merkeillä työntekijöiden liikkumisen helpottamiseksi louhoksessa.5 Kuljetus5.1 Liikenneväylät on rakennettava ja niitä on käytettävä ja huollettava siten, että varmistetaan kuljettajien, käyttäjien ja muiden lähellä olevien henkilöiden turvallisuus ja terveys.5.2 Ihmisten nostamiseen ja kuljettamiseen tarkoitettujen mekaanisten laitteiden on oltava kunnolla asennettuja, ja niitä on käytettävä kirjallisten ohjeiden mukaisesti.6 Tuet ja maan vakuusMahdollisimman pian kaivamisen jälkeen on järjestettävä tukia, paitsi kun se on tarpeetonta työntekijöiden turvallisuuden kannalta maan vakauden ansiosta. Tuet on asennettava luonnosten ja kirjallisten ohjeiden mukaisesti.Louhokset, joihin työntekijät pääsevät, on tarkastettava säännöllisesti maan vakauden suhteen, ja niissä on pidettävä tukia näiden tarkastusten tuloksien mukaan.7 Ilmanvaihto7.1 Kaikkia maanalaisia louhoksia, joihin pääsy on sallittua, on tuuletettava asianmukaisella tavalla.On järjestettävä jatkuva ilmanvaihto, jotta voidaan ylläpitää riittävä turvamarginaali säilyttäen:- terveellinen ilmankoostumus,- ilmankoostumus, jossa räjähdysvaarat ja hengitettävä pöly ovat hallinnassa,- ilmankoostumus, jossa työolot ovat riittävän hyvät työn ollessa käynnissä käytetyt työmenetelmät ja työntekijöille asetetut fyysiset vaatimukset huomioon ottaen.7.2 Kun 7.1 kohdan vaatimuksia ei voida täyttää luonnollisella tuuletuksella, pääilmanvaihto on järjestettävä yhden tai useamman mekaanisen tuulettimen avulla.On toteutettava toimet vakaan ja jatkuvan ilmanvaihdon varmistamiseksi.Päätuulettimien painumista on valvottava jatkuvasti, ja automaattisen hälytyksen on osoitettava tahattomat pysähdykset.7.3 Tuuletusparametrit on mitattava säännöllisesti, ja ne on merkittävä muistiin.On laadittava ilmanvaihtojärjestelmän asiaankuuluvat yksityiskohdat sisältävä ilmanvaihtosuunnitelma, joka on saatettava säännöllisesti ajan tasalle ja jota on pidettävä saatavilla työpisteessä.8 Kaasua sisältävät kaivokset8.1 Kaivoslouhosta pidetään kaasua sisältävänä kaivoksena, jos on todennäköistä, että kaivoskaasua vapautuu sellaisina määrinä, että räjähtävän ilman muodostumisen vaaraa ei voida sulkea pois.8.2 Pääilmanvaihto on järjestettävä yhden tai useamman mekaanisen tuulettimen avulla.8.3 Louhinnassa on otettava huomioon kaivoskaasun purkautuminen.On toteutettava toimet kaivoskaasusta johtuvien vaarojen poistamiseksi mahdollisimman hyvin.8.4 Aputuuletuksen on rajoituttava valmisteleviin kaivostöihin ja talteenottotöihin ja paikkoihin, joista on suora yhteys pääilmanvaihdon vetoon.Tuotantolouhoksia voidaan tuulettaa apujärjestelmien avulla vain jos toteutetaan asianmukaiset lisätoimenpiteet työntekijöiden turvallisuuden ja terveyden varmistamiseksi.8.5 Edellä 7.3 kohdassa tarkoitettua tuuletuksen mittausta on täydennettävä kaivoskaasun määrityksillä.Kaivoskaasun tasoja on myös valvottava jatkuvasti tuotantoyksiköistä tulevissa paluuilmatunneleissa koneistettua poistoa tai uuden kuilun tekoa käyttäen ja koneistettujen umpilouhosten päissä, kun turvallisuus- ja terveysasiakirjassa niin vaaditaan.8.6 Ainoastaan erityisesti kaasua sisältäviä kaivoksia varten tarkoitettuja räjähteitä ja sytytyslaitteita saadaan käyttää.8.7 Korvataan A osan 4.1.2 kohdan säännökset seuraavasti:- Tupakointi, poltettavaksi tarkoitetun tupakan ja minkä tahansa tulen sytyttämiseen käytettävien esineiden mukana pitäminen on kiellettyä.- Polttoleikkaus, hitsaus ja muut vastaavat toiminnot ovat sallittuja vain poikkeustilanteissa, ja ne ovat työntekijöiden turvallisuuden ja terveyden varmistavien erityistoimenpiteiden alaisia.9 Syttyvää pölyä sisältävät kaivokset9.1 Hiilikaivoksia pidetään syttyvälle pölylle alttiina, paitsi kun turvallisuus- ja terveysasiakirjasta käy ilmi, ettei missään louhittavista juonteista ole pölyä, joka todennäköisesti levittäisi räjähdystä eteenpäin.9.2 Syttyvää pölyä sisältäviin kaivoksiin sovelletaan vastaavasti C osan 8.6 ja 8.7 kohdan säännöksiä.9.3 On ryhdyttävä toimiin syttyvän pölyn kerrostumien vähentämiseksi ja niiden poistamiseksi, neutraloimiseksi tai sitomiseksi.9.4 Tulenaran pölyn ja/tai sellaisten kaivoskaasun räjähdysten etenemistä, jotka todennäköisesti laukaisisivat edelleen tulenaran pölyn räjähdyksiä, on rajoitettava asentamalla räjähdysestejärjestelmä.Tällaisten räjähdysesteiden paikat on merkittävä asiakirjaan, joka saatetaan säännöllisesti ajan tasalle ja joka on saatavilla työpaikalla.10 Kaasupurkaukset, kiviräiske ja veden sisään syöksyminen10.1 Vyöhykkeillä, jotka ovat alttiina kaasupurkauksille, joihin saattaa liittyä mineraalien tai kiven purkautuminen, kiviräiske tai veden sisään syöksyminen, on laadittava ja pantava täytäntöön toimenpidesuunnitelma, jotta varmistetaan mahdollisuuksien mukaan turvallinen työjärjestelmä ja työntekijöiden suojelu.10.2 On toteutettava toimenpiteet vaaravyöhykkeiden selvittämiseksi, näiden vyöhykkeiden lähestyvillä sijaitsevilla tai niiden poikki kulkevilla louhoksilla olevien työntekijöiden suojelemiseksi ja vaarojen hallitsemiseksi.11 Tulipalot, palamiset ja kuumentumiset11.1 On varauduttava itsestään syttymisen estämiseen ja tarvittaessa sen ajoissa havaitsemiseen.11.2 Maanalaisille louhoksille vietävien syttyvien aineiden määrän on rajoituttava ehdottoman tarpeellisiin määriin.11.3 Kun hydraulinesteiden käyttö on tarpeellista (hydrostaattisen ja/tai hydrokineettisen mekaanisen energian siirtämiseen tarkoitettuja nesteitä), on mahdollisuuksien mukaan käytettävä nesteitä, jotka eivät syty helposti, jotta vältettäisiin tulipalon ja sen leviämisen riski.Hydraulinesteiden on täytettävä tulenkestävyyteen ja hygieniaan liittyvät vaatimukset ja testit.Käytettäessä hydraulinesteitä, jotka eivät täytä toisessa alakohdassa tarkoitettuja vaatimuksia, ehtoja ja perusteita, on ryhdyttävä ylimääräisiin varotoimiin tulipalon ja sen leviämisen kasvaneen vaaran välttämiseksi.12 Varotoimet työntekijöiden poistumista vartenJotta työntekijät voivat poistua turvallisesti, heille on tarvittaessa annettava itsensä pelastamiseen tarkoitetut hengityslaitteet, jotka heidän on aina pidettävä ulottuvillaan.Työntekijöitä on koulutettava käyttämään näitä laitteita.Näitä laitteita on säilytettävä työmaalla, ja ne on tarkastettava säännöllisesti, jotta varmistetaan niiden olevan hyvässä kunnossa.13 ValaistusKorvataan A osan 13 jakson säännökset seuraavasti:- Työntekijöille on annettava sopiva, heidän omaan käyttöönsä tarkoitettu lamppu.- Työasemat on mahdollisuuksien mukaan varustettava riittävällä keinovalaistuksella, työntekijöiden turvallisuuden ja terveyden suojelemiseksi.- Valaisimet on sijoitettava siten, että asennettu valaisintyyppi ei aiheuta työntekijöille tapaturmavaaraa.14 Maan alla olevan työvoiman laskentaOn oltava mahdollista tietää tarkalleen, keitä maan alla on milläkin hetkellä.15 PelastusjärjestelmäJotta voitaisiin ryhtyä sopiviin toimiin nopeasti ja tehokkaasti suurehkon onnettomuuden sattuessa, on muodostettava riittävä pelastusjärjestelmä.Pelastusjärjestelmän käytössä on oltava riittävästi koulutettuja pelastustyöntekijöitä ja pelastusvälineitä, jotta se pystyisi toimimaan millä tahansa työmaalla, jossa on maanalaista louhintaa tai koelouhintaa.(1) EYVL N:o L 183, 29.6.1989, s. 9, sellaisena kuin se on muutettuna direktiivillä 91/368/ETY (EYVL N:o L 198, 22.7.1991, s. 16).(2) EYVL N:o L 393, 30.12.1989, s. 13(3) EYVL N:o L 393, 30.12.1989, s. 18(4) EYVL N:o L 245, 26.8.1992, s. 23


Avis juridique important

|

31990L0387

Neuvoston direktiivi 90/387/ETY, annettu 28 päivänä kesäkuuta 1990, telepalvelujen sisämarkkinoiden toteuttamisesta saamalla aikaan avoimen verkon tarjoaminen

Virallinen lehti nro L 192 , 24/07/1990 s. 0001 - 0009 Suomenk. erityispainos Alue 13 Nide 19 s. 0212  Ruotsink. erityispainos Alue 13 Nide 19 s. 0212

NEUVOSTON DIREKTIIVI,annettu 28 päivänä kesäkuuta 1990,telepalvelujen sisämarkkinoiden toteuttamisesta saamalla aikaan avoimen verkon tarjoaminen (90/387/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäperustamissopimuksen 8 a artiklan mukaan sisämarkkinat käsittävät alueen, jolla ei ole sisäisiä rajoja ja jolla palvelujen vapaa liikkuvuus taataan perustamissopimuksen määräysten mukaisesti,komissio on antanut 30 päivänä kesäkuuta 1987 vihreän kirjan telepalvelujen ja -laitteiden yhteismarkkinoiden kehittämisestä ja 9 päivänä helmikuuta 1988 tiedonannon vihreän kirjan täytäntöönpanosta vuoteen 1992 saakka,neuvosto on antanut 30 päivänä kesäkuuta 1988 päätöslauselman telepalvelujen ja -laitteiden yhteismarkkinoiden kehittämisestä vuoteen 1992 asti(4),yhteisönlaajuisten telepalvelumarkkinoiden täydellistä toteuttamista edistetään avoimen verkon tarjoamista koskevien yhdenmukaistettujen periaatteiden ja ehtojen pikaisella käyttöön ottamisella,jäsenvaltioissa vallitsevien erilaisten olosuhteiden sekä teknisten ja hallinnollisten rajoitusten vuoksi edellä mainittu tavoite tulisi toteuttaa vaiheittain,avoimen verkon tarjoamisen ehtojen on oltava tiettyjen periaatteiden mukaisia, eivätkä ne saa rajoittaa liittymistä verkkoihin tai palveluihin muista syistä kuin yleisen edun vuoksi, jäljempänä "olennaiset vaatimukset",tällaisten periaatteiden ja olennaisten vaatimusten määrittelyssä ja soveltamisessa tulee ottaa tarkoin huomioon, että palvelujen tarjoamisen oikeutta jäsenvaltiossa tai jäsenvaltioiden välillä koskevien rajoitusten tulee olla puolueettomasti perusteltuja ja oikeasuhteisia, eivätkä ne saa olla tavoiteltuihin päämääriin nähden kohtuuttomia,avoimen verkon tarjoamisen ehdoissa ei saa sallia yleisen televerkon tai yleisten telepalvelujen käyttöön muita lisärajoituksia kuin ne, jotka johtuvat jäsenvaltioiden myöntämistä erityis- tai yksinoikeuksista ja ovat yhteisön oikeuden mukaisia,tariffiperiaatteet on säädettävä selkeästi, jotta taataan oikeudenmukaiset ja selkeät ehdot kaikille käyttäjille,koko tätä direktiiviä on tulkittava liitteen III mukaisesti, jossa määritellään työohjelma kolmeksi ensimmäiseksi vuodeksi,avoimen verkon tarjoamista koskevien yhdenmukaistettujen ehtojen laatimisen on edistyttävä asteittain, ja ehdot tulisi laatia jäsenvaltioiden edustajista koostuvan komitean avustuksella, joka kuulee teleorganisaatioiden, käyttäjien, kuluttajien, valmistajien ja palvelujen tarjoajien edustajia; tämän menettelyn on oltava avoin kaikille osapuolille, joita asia koskee, ja siksi on varattava riittävästi aikaa julkisten huomautusten esittämiseen,yhteisönlaajuisten yhdenmukaistettujen teknisten rajapintojen ja liittymisehtojen määrittelyn on perustuttava kansainvälisten standardien ja eritelmien mukaisiin yhteisiin teknisiin eritelmiin,tällä alalla tehtävässä työssä on otettava tarkoin huomioon muun muassa teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annettu neuvoston direktiivi 83/189/ETY(5), sellaisena kuin se on viimeksi muutettuna direktiivillä 88/182/ETY(6), ensimmäisestä vaiheesta telepäätelaitteiden tyyppihyväksynnän vastavuoroisessa tunnustamisessa 24 päivänä heinäkuuta 1986 annettu neuvoston direktiivi 86/361/ETY(7) ja standardoinnista tietotekniikassa ja televiestinnässä 22 päivänä joulukuuta 1986 tehty neuvoston päätös 87/95/ETY(8),Euroopan telealan standardointilaitoksen (ETSI) ohjesäännön ja siihen liittyvien sisäisten määräysten muodollisella vahvistamisella 12 päivänä helmikuuta 1988 on luotu uusi mekanismi eurooppalaisten telestandardien laatimiseksi,neuvosto on antanut tukensa ETSIn työlle 27 päivänä huhtikuuta 1989 antamassaan päätöslauselmassa standardoinnista tietotekniikassa ja televiestinnässä(9) sekä kehottanut komissiota osallistumaan ETSIn yhtenäiseen kehittämiseen ja antamaan sille tukensa,olennaisena osana avoimen verkon tarjoamisen kokonaiskäsitettä on määritellä ja toteuttaa koko yhteisössä ne yhdenmukaistetut verkon liityntäpisteet, jotka muodostavat verkon infrastruktuurin sekä käyttäjien ja muiden palvelujen tarjoajien laitteiden välisen fyysisen rajapinnan,kilpailusta telepäätemarkkinoilla 16 päivänä toukokuuta 1988 annetussa komission direktiivissä 88/301/ETY(10) jäsenvaltioita vaaditaan huolehtimaan, että käyttäjät saavat halutessaan liittymän verkon liityntäpisteisiin kohtuullisessa ajassa,yhtenä telepalvelujen sisämarkkinoiden toteuttamisen tärkeimmistä päämääristä on oltava edellytysten luominen Euroopan laajuisten palvelujen kehittymiselle,neuvosto on harkinnut mainitussa 30 päivänä kesäkuuta 1988 antamassaan päätöslauselmassa, että televiestintäpolitiikan tärkeä päämäärä on ottaa tarkasti huomioon yhteisön toimenpiteisiin liittyvät ulkoiset tekijät,yhteisö pitää erittäin tärkeänä rajat ylittävien telepalvelujen jatkuvaa kasvua, jäsenvaltioihin sijoittautuneiden yhtiöiden ja luonnollisten henkilöiden mahdollisesti tarjoamien telepalvelujen osuutta yhteisön markkinoiden kasvuun sekä yhteisössä toimivien palvelujen tarjoajien lisääntyvää osallistumista kolmansien maiden markkinoille; sen vuoksi on välttämätöntä huolehtia, että edellä mainitut päämäärät otetaan huomioon erityisdirektiivejä laadittaessa, jotta saavutettaisiin tilanne, jossa telepalvelujen sisämarkkinoiden asteittainen toteutuminen yhteisön sisällä avaisi soveltuvin osin vastavuoroisesti markkinoita muissa maissa,tämä päämäärä tulisi saavuttaa ensisijaisesti monenvälisten neuvottelujen avulla GATTin puitteissa, kuitenkin siten, että myös kahdenväliset neuvottelut yhteisön ja kolmansien maiden välillä edistävät tätä,tämän direktiivin ei tulisi koskea joukkoviestinten ongelmia, kuten yleisradiolähetyksiin tai televiestinnän keinoin ja erityisesti kaapelitelevisioverkon kautta tapahtuvaan televisio-ohjelmien välitykseen liittyviä ongelmia, joita on käsiteltävä erikseen,tämän direktiivin ei tulisi myöskään koskea satelliittiviestintää, johon olisi 30 päivänä kesäkuuta 1988 annetun neuvoston päätöslauselman mukaisesti laadittava yhteinen kanta, janeuvosto tarkastelee uudelleen vuoden 1992 aikana sen kertomuksen perusteella, jonka komissio antaa Euroopan parlamentille ja neuvostolle sekä perustamissopimuksen 100 b artiklan mukaisesti, vielä yhdenmukaistamattomia telepalvelujen liittymisehtoja, näiden ehtojen vaikutusta telepalvelujen sisämarkkinoiden toimintaan ja mahdollista tarvetta avata näitä markkinoita edelleen,ON ANTANUT TÄMÄN DIREKTIIVIN:1 artikla 1 Tässä direktiivissä säädetään niiden ehtojen yhdenmukaistamisesta, jotka koskevat vapaata ja tehokasta liittymistä yleisiin televerkkoihin ja verkkojen käyttöä sekä soveltuvin osin yleisiä telepalveluja.2 Edellä 1 kohdassa tarkoitetut ehdot on tarkoitettu helpottamaan sellaisten palvelujen tarjoamista jäsenvaltioissa ja niiden välillä, joissa käytetään yleisiä televerkkoja tai yleisiä telepalveluja erityisesti, kun palveluja tarjoavat yhtiöt tai luonnolliset henkilöt, jotka ovat sijoittautuneet eri jäsenvaltioon kuin ne yhtiöt tai luonnolliset henkilöt, joille palveluja tarjotaan.2 artikla Tässä direktiivissä tarkoitetaan:1) "teleorganisaatiolla" sellaisia julkisia ja yksityisiä elimiä, joille jäsenvaltio on myöntänyt erityis- tai yksinoikeuden yleisen televerkon ja soveltuvin osin yleisten telepalvelujen tarjoamiseen.Jäsenvaltioiden on ilmoitettava tässä direktiivissä säädettyjen vaatimusten noudattamista varten komissiolle toimielimet, joille ne ovat myöntäneet erityis- tai yksinoikeuden;2) "erityis- tai yksinoikeudella" jäsenvaltion tai viranomaisen yhdelle tai useammalle julkiselle tai yksityiselle toimielimelle myöntämää oikeutta palvelujen tarjoamiseen tai toiminnan harjoittamiseen;3) "yleisellä televerkolla" yleistä teletoiminnan infrastruktuuria, joka tekee mahdolliseksi viestien välittämisen määriteltyjen verkon liityntäpisteiden välillä johtimia pitkin, mikroaalloilla, optisesti tai muulla sähkömagneettisella menetelmällä.4) - "telepalveluilla" palveluja, joiden tuottaminen on kokonaan tai osittain viestien välitystä ja reititystä televerkossa televiestinnän avulla lukuun ottamatta yleisradiotoimintaa ja televisiota;- "yleisillä telepalveluilla" telepalveluja, joiden tarjoamisen jäsenvaltiot ovat nimenomaan antaneet erityisesti yhdelle tai useammalle teletoimintaorganisaatiolle;5) "verkon liityntäpisteellä" sellaista fyysistä liitäntää ja sen teknistä liitäntäeritelmää, joka on osa yleistä televerkkoa ja välttämätön yleiseen verkkoon liittymiselle ja tehokkaalle viestinnälle siinä;6) "olennaisilla vaatimuksilla" niitä yleisen edun vaatimia muita kuin taloudellisia syitä, joiden vuoksi jäsenvaltio voi rajoittaa pääsyä yleiseen televerkkoon tai yleisiin telepalveluihin. Tällaisia syitä ovat verkon toimintojen varmistaminen, verkon toimintakyvyn ylläpito ja perustelluissa tapauksissa palvelujen yhteentoimivuuden takaaminen ja tietosuoja.Tietosuojaan voi kuulua henkilötietojen suojaaminen, velvollisuus pitää luovutetut tai säilytetyt tiedot salassa ja yksityisyyden suoja;7) "puhelinliikenteellä" kaupallista, yleiseen käyttöön tarkoitettua reaaliaikaisen puheen suoran siirron tarjoamista yleisen kytkentäisen verkon tai verkkojen välityksellä siten, että jokainen käyttäjä voi tällaiseen liittymään kytketyn laitteen avulla olla yhteydessä toiseen käyttäjään, jonka laitteisto on kytketty toiseen liittymään;8) "teleksipalvelulla" kaupallista, yleiseen käyttöön tarkoitettua teleksisanomien suoran siirron tarjoamista yleisen kytkentäisen verkon tai verkkojen välillä asiaa koskevan CCITT:n ("Comité consultatif international télégraphique et téléphonique") suosituksen mukaisesti siten, että jokainen käyttäjä voi tällaisen verkon liittymään kytketyn laitteen avulla olla yhteydessä toiseen käyttäjään, joka käyttää toista liittymää;9) "paketti- ja piirikytkentäisillä datapalveluilla" kaupallista, yleiseen käyttöön tarkoitettua datan suoran siirron tarjoamista yleisen kytkentäisen verkon tai verkkojen välillä siten, että jokainen liittymään kytketty laite voi olla yhteydessä toiseen liittymään kytkettyyn laitteeseen;10) "avoimen verkon tarjoamisen ehdoilla" tämän direktiivin säännösten mukaisesti yhdenmukaistettuja ehtoja, jotka koskevat avointa ja tehokasta pääsyä yleisiin televerkkoihin ja soveltuvin osin yleisiin telepalveluihin ja näiden verkkojen ja palvelujen tehokasta käyttöä.Ehtoihin voi sisältyä yhdenmukaistettuja ehtoja, jotka koskevat:- teknisiä rajapintoja, mukaan lukien tarvittaessa verkon liityntäpisteiden määrittely ja toteutus,- käyttöehtoja, mukaan lukien tarvittaessa taajuuksien saatavuus,- tariffiperiaatteita;edellä sanotun kuitenkaan rajoittamatta ehtojen soveltamista tapauksittain.11) "teknisillä eritelmillä", "standardeilla" ja "päätelaitteilla" samaa kuin direktiivin 86/361/ETY 2 artiklassa.3 artikla 1 Avoimen verkon tarjoamisen ehtojen on oltava seuraavien perusperiaatteiden mukaisia:- ehtojen on perustuttava puolueettomiin perusteisiin;- ehtojen on oltava selkeät, ja ne on julkistettava asianmukaisesti;- yhteisön oikeuden mukaisesti ehdoissa on taattava yhdenvertaiset mahdollisuudet verkkoon pääsyyn, eivätkä ehdot saa olla syrjiviä.2 Avoimen verkon tarjoamisen ehdot eivät saa rajoittaa yleisiin televerkkoihin tai yleisiin telepalveluihin liittymistä muista kuin olennaisista vaatimuksista johtuvin perustein yhteisön oikeuden mukaisesti; nämä perusteet ovat:- verkon toimintojen varmistaminen;- verkon toimintakyvyn ylläpito;- perustelluissa tapauksissa palvelujen yhteentoimivuuden takaaminen;- tarpeen mukaan tietosuoja.Lisäksi on noudatettava yleisesti käytössä olevia päätelaitteiden verkkoon kytkemistä koskevia ehtoja.3 Avoimen verkon tarjoamisen ehdoissa ei saa asettaa mitään muita lisärajoituksia yleisen televerkon tai yleisten telepalvelujen käytölle kuin ne, jotka voivat johtua jäsenvaltion myöntämän erityis- tai yksinoikeuden käytöstä ja jotka ovat yhteisön oikeuden mukaisia.4 Neuvosto voi perustamissopimuksen 100 a artiklan määräyksiä noudattaen tarpeen mukaan muuttaa, mitä 1 ja 2 kohdassa säädetään.5 Komissio määrää tarvittaessa noudattaen 10 artiklassa säädettyä menettelyä säännöt olennaisten vaatimusten yhdenmukaiseksi soveltamiseksi, erityisesti palvelujen yhteentoimivuuden ja tietosuojan osalta, edellä sanotun kuitenkaan rajoittamatta 6 artiklassa tarkoittujen erityisdirektiivien soveltamista ja sikäli kun tämän artiklan 2 kohdassa tarkoitettujen olennaisten vaatimusten soveltaminen voi saattaa jäsenvaltion rajoittamaan jonkin yleisen televerkkonsa tai -palvelunsa käyttöä.4 artikla 1 Avoimen verkon tarjoamisen ehdot määritellään vaiheittain jäljempänä säädettyä menettelyä noudattaen.2 Avoimen verkon tarjoamisen ehtojen tulee koskea liitteessä I olevan luettelon mukaisesti valittuja alueita.Neuvosto voi perustamissopimuksen 100 a artiklan määräyksiä noudattaen tarpeen mukaan muuttaa tätä luetteloa.3 Komissio laatii 2 kohdassa tarkoitetun luettelon osalta vuosittain työohjelman 9 artiklassa säädettyä menettelyä noudattaen.4 Edellä 3 kohdassa tarkoitettua työohjelmaa varten komissio:a) aloittaa yksityiskohtaisen analyysin tekemisen neuvotellen 9 artiklassa tarkoitetun komitean kanssa ja laatii kertomuksia analyysin tuloksista;b) kehottaa Euroopan yhteisöjen virallisessa lehdessä julkaistulla ilmoituksella kaikkia osapuolia, joita asia koskee, esittämään julkisia huomautuksia a alakohdassa tarkoitettuun yksityiskohtaiseen analyysiin liittyvistä kertomuksista. Aika huomautuksien esittämistä varten ei saa olla lyhyempi kuin kolme kuukautta siitä päivästä, jona kyseinen ilmoitus julkaistaan;c) tarvittaessa kehottaa Euroopan telealan standardointilaitosta (ETSI) laatimaan eurooppalaiset standardit, ottaen tällöin tarvittaessa huomioon kansainvälinen standardointi perustaksi määrätyn ajan kuluessa tapahtuvalle yhdenmukaistettujen teknisten rajapintojen tai palvelujen ominaisuuksien määrittelylle. ETSIn on tällöin toimittava yhteistyössä erityisesti yhteisen eurooppalaisen standardointilaitoksen CEN/CENELECin kanssa;d) laatii ehdotuksia avoimen verkon tarjoamisen ehdoiksi 3 artiklan ja liitteessä II esitetyn avoimen verkon tarjoamiseen liittyvän viitekehyksen mukaisesti.5 Vuosiksi 1990, 1991 ja 1992 laaditaan työohjelma liitteessä III mainittujen suuntaviivojen noudattamiseksi.5 artikla 1 Viittaus eurooppalaisiin standardeihin, jotka on laadittu pohjaksi 4 artiklan 4 kohdan c alakohdan mukaisille avoimen verkon tarjoamista varten yhdenmukaistetuille teknisille rajapinnoille tai palvelujen ominaisuuksille, on julkaistava avoimen verkon tarjoamiseen soveltuvina Euroopan yhteisöjen virallisessa lehdessä.2 Edellä 1 kohdassa mainittuihin standardeihin sisältyy olettamus, että:a) näitä standardeja noudattava palvelujen tarjoaja täyttää asiaankuuluvat olennaiset vaatimukset; jab) näitä standardeja noudattava teleorganisaatio täyttää vaatimuksen avoimesta ja tehokkaasta pääsystä.3 Jos näyttää siltä, että eurooppalaisten standardien käyttö 5 artiklan 2 kohdan mukaisesti on riittämätöntä, jotta voitaisiin taata rajan yli tapahtuvien palvelujen yhteentoimivuus yhdessä tai useammassa jäsenvaltiossa, voidaan eurooppalaisiin standardeihin viittaaminen tehdä pakolliseksi 10 artiklassa säädetyn menettelyn mukaisesti siten kuin tämä on ehdottoman välttämätöntä yhteentoimivuuden takaamiseksi ja käyttäjien valinnanvaran parantamiseksi. Tässä kohdassa tarkoitettu toimenpide ei saa millään tavalla vaikuttaa perustamissopimuksen 85 ja 86 artiklan täytäntöönpanoon.4 Jos jäsenvaltio tai komissio toteaa, että 1 kohdassa tarkoitetut yhdenmukaistetut standardit eivät ole avoimen ja tehokkaan pääsyn päämäärän mukaisia eivätkä varsinkaan 3 artiklassa mainittujen perusperiaatteiden ja olennaisten vaatimusten mukaisia, komission tai kyseessä olevan jäsenvaltion on saatettava asia 9 artiklassa tarkoitetun komitean käsiteltäväksi sekä ilmoitettava toimenpiteen perustelut. Komitean on annettava asiasta lausuntonsa viipymättä.5 Komissio ilmoittaa komitean lausunnon perusteella ja kuultuaan direktiivillä 83/189/ETY perustettua pysyvää komiteaa jäsenvaltiolle, onko tarpeen peruuttaa Euroopan yhteisöjen virallisesta lehdestä viittaus näihin standardeihin.6 artikla Saatettuaan loppuun 4 ja 5 artiklassa tarkoitetun menettelyn neuvosto antaa perustamissopimuksen 100 a artiklan määräyksiä noudattaen erityisdirektiivit avoimen verkon tarjoamisen ehdoista toteuttamisaikatauluineen.7 artikla Neuvosto toteuttaa perustamissopimuksen 100 a artiklan määräyksiä noudattaen ja ottaen huomioon perustamissopimuksen 8 c artiklan määräykset tarvittaessa toimenpiteet yleisten televerkkojen kautta tapahtuvien palvelujen tarjoamiseen liittyvien ilmoitusmenettelyn tai toimiluvan myöntämismenettelyn yhdenmukaistamiseksi tarkoituksenaan luoda olosuhteet, joissa taataan vastavuoroinen ilmoitusmenettelyn tai toimiluvan myöntämismenettelyn tunnustaminen.8 artikla Neuvosto tarkastelee komission Euroopan parlamentille ja neuvostolle antaman kertomuksen perusteella vuoden 1992 aikana yhdenmukaistamisen edistymistä sekä mahdollisesti jäljellä olevia televerkkoihin ja telepalveluihin pääsyä koskevia rajoituksia, näiden rajoitusten vaikutuksia televiestinnän sisämarkkinoiden toimintaan sekä toimenpiteitä, jotka voitaisiin toteuttaa näiden rajoitusten poistamiseksi yhteisön oikeuden mukaisesti, tekniikan kehitys huomioon ottaen ja perustamissopimuksen 100 b artiklassa määrättyä menettelyä noudattaen.9 artikla 1 Komissiota avustaa neuvoa-antava komitea, jossa on jäsenvaltioiden edustajat ja puheenjohtajana komission edustaja.Komitea kuulee erityisesti teleorganisaatioiden käyttäjien, kuluttajien, valmistajien ja palvelujen tarjoajien edustajia. Se vahvistaa työjärjestyksensä.2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi toimitettuaan tarvittaessa äänestyksen asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on mahdollisuuksien mukaan otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.10 artikla 1 Poiketen siitä, mitä 9 artiklassa säädetään, seuraavaa menettelyä noudatetaan 3 artiklan 5 kohtaa ja 5 artiklan 3 kohtaa sovellettaessa.2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3 Komissio päättää suunnitelluista toimenpiteistä, jos ne ovat komitean lausunnon mukaiset.4 Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.11 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1991 mennessä. Niiden on ilmoitettava tästä komissiolle viipymättä.2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.12 artikla Tämä direktiivi on osoitettu kaikille jäsenvaltioille.Tehty Luxemburgissa 28 päivänä kesäkuuta 1990.Neuvoston puolestaPuheenjohtajaM. GEOGHEGAN-QUINN(1) EYVL N:o C 39, 16.2.1989, s. 8(2) EYVL N:o C 158, 26.6.1989, s. 300, EYVL N:o C 149, 18.6.1990(3) EYVL N:o C 159, 26.6.1989, s. 37(4) EYVL N:o C 257, 4.10.1988, s. 1(5) EYVL N:o L 109, 26.4.1983, s. 8(6) EYVL N:o L 81, 26.3.1988, s. 75(7) EYVL N:o L 217, 5.8.1986, s. 21(8) EYVL N:o L 36, 7.2.1987, s. 31(9) EYVL N:o C 117, 11.5.1989, s. 1(10) EYVL N:o L 131, 27.5.1988, s. 73LIITE I Alueet, joille 4 artiklan mukaisesti voidaan laatia avoimen verkon tarjoamisen ehdotAlueet on valittava seuraavasta luettelosta 4 artiklassa säädettyä menettelyä noudattaen:1 kiinteät johdot;2 paketti- ja piirikytkentäiset datapalvelut;3 digitaalinen monipalveluverkko (ISDN);4 puhelinpalvelut;5 teleksipalvelu;6 matkaviestinpalvelut soveltuvin osin;lisätutkimuksia tarvitsevat:7 uudentyyppiset liitynnät verkkoon, kuten tietyillä ehdoilla liityntä johdoille, jotka yhdistävät tilaajan laitteiston yleisen televerkon keskukseen ("data puheen yläpuolella"), ja liityntä verkon uusiin älytoimintoihin määrittelyn ja tekniikan kehityksen edistymisen mukaisesti;8 pääsy laajakaistaverkkoon määrittelyn ja tekniikan kehityksen edistymisen mukaan.LIITE II Viitekehys avoimen verkon tarjoamisen ehtojen laatimiseksi 4 artiklan 4 kohdan d alakohdan mukaanEhdotukset 2 artiklan 10 kohdassa tarkoitetuiksi avoimen verkon tarjoamisen ehdoiksi olisi laadittava seuraavan viitekehyksen mukaisesti:1 Yleiset periaatteetTässä liitteessä tarkoitettuja ehtoja laadittaessa otetaan kokonaisuudessaan huomioon asiaa koskevat perustamissopimuksen määräykset.Avoimen verkon tarjoamisen ehdot laaditaan siten, että palvelujen tarjoajien ja käyttäjien toimintavapautta helpotetaan rajoittamatta tarpeettomasti teleorganisaatioiden vastuuta verkon toiminnasta ja yhteyksien parhaasta mahdollisesta kunnosta.Jäsenvaltiot voivat yhteisön oikeuden mukaisesti toteuttaa toimenpiteet, jotka mahdollistavat teleorganisaatioille avoimen verkon tarjoamisesta johtuvien uusien mahdollisuuksien kehittämisen.2 Yhdenmukaistetut tekniset rajapinnat tai palvelujen ominaisuudetLaadittaessa avoimen verkon tarjoamisen ehtoja otetaan huomioon seuraava suunnitelma, kun määritellään tekniset rajapinnat kuhunkin avoimen verkon liityntäpisteeseen:- nykyisiin palveluihin ja verkkoihin tulisi käyttää nykyisiä rajapintoja;- myös kokonaan uusiin palveluihin tai nykyisten palvelujen parantamiseen tulisi käyttää nykyisiä rajapintoja niin paljon kuin mahdollista. Jos nykyiset rajapinnat eivät ole soveliaita, on eriteltävä lisäykset tai uudet rajapinnat;- sellaisten verkkojen suhteen, joita ei ole vielä otettu käyttöön mutta joiden standardointiohjelma on jo alkanut, olisi otettava huomioon 3 artiklassa säädettyjen ehtojen mukaiset vaatimukset uusia rajapintoja eriteltäessä.Avoimen verkon tarjoamiseen liittyvien ehdotusten on oltava sopusoinnussa Euroopan posti- ja telehallintojen konferenssin (CEPT), CCITT:n, ETSIn ja CEN/Cenelecin tekemän työn kanssa aina kun mahdollista.Työskenneltäessä näiden kysymysten parissa on otettava täydellisesti huomioon teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetun neuvoston direktiivin 83/189/ETY(1), sellaisena kuin se on viimeksi muutettuna direktiivillä 88/182/ETY(2), säännöksistä johtuvat puitteet, ensimmäisestä vaiheesta telepäätelaitteiden tyyppihyväksynnän vastavuoroisessa tunnustamisessa 24 päivänä heinäkuuta 1986 annettu neuvoston direktiivi 86/361/ETY(3) sekä standardoinnista tietotekniikassa ja televiestinnässä 22 päivänä joulukuuta 1986 tehty neuvoston päätös 87/95/ETY(4).Lisäominaisuuksia voidaan määritellä tarvittaessa. Ne voidaan luokitella:- toimitukseen sisältyviksi, jos lisäominaisuudet tarjotaan tietyn rajapinnan yhteydessä perustarjoukseen sisältyvinä;- valinnaisiksi, jos lisäominaisuudet voidaan pyytää lisänä tiettyyn avoimen verkon tarjoamisen tarjoukseen.Työhön on sisällytettävä ehdotukset rajapintojen ja palvelumuotojen käyttöönottoaikatauluiksi ottaen huomioon televerkkojen ja -palvelujen kehitysvaihe yhteisössä.3 Yhdenmukaistetut toimitus- ja käyttöehdotToimitus- ja käyttöehdoissa olisi määriteltävä liittymisen ja tarjoamisen ehdot tarvittavalla tavalla.Ehtoihin voi sisältyä soveltuvin osin:a) toimitusehtoja, kuten- pisin tarjoamisaika (toimitusaika),- palvelujen laatu, erityisesti siirron laatu,- huolto,- verkon vikailmoitusmahdollisuudet;b) käyttöehtoja, kuten- kapasiteetin jälleenmyynnin ehdot,- jaetun käytön ehdot,- ehdot yleisten ja yksityisten verkkojen keskinäiselle liittämiselle.Käyttöehtoihin voi soveltuvassa määrin sisältyä ehtoja taajuuksien saatavuudelle sekä tarvittaessa henkilötietojen ja yhteyksien suojaan liittyviä toimenpiteitä.4 Yhdenmukaistetut tariffiperiaatteetTariffiperiaatteiden on oltava yhdenmukaisia 3 artiklan 1 kohdassa mainittujen periaatteiden kanssa.Näiden periaatteiden mukaan:- tariffien on perustuttava puolueettomiin perusteisiin, ja erityisesti sellaisten palvelujen ja alojen tariffien, joille myönnetään erityis- tai yksinoikeuksia, on oltava periaatteessa kustannuksiin suhteutettuja sillä edellytyksellä, että varsinaisen tariffien suuruuden määrittäminen kuuluu vastakin kansallisen lainsäädännön piiriin, eivätkä avoimen verkon tarjoamisen ehdot koske sitä. Kun näitä kansallisia tariffeja määritetään, tulisi yhtenä päämääränä olla tehokkaiden tariffiperiaatteiden määrittely koko yhteisön alueelle samalla, kun huolehditaan siitä, että yleiset palvelut ovat kaikkien saatavilla;- tariffien on oltava selkeitä ja asianmukaisesti julkaistuja;- jotta käyttäjillä olisi mahdollisuus valita palvelujen eri osien välillä ja jos se on teknisesti mahdollista, tariffien on oltava tarpeeksi eriteltyjä perustamissopimuksen kilpailumääräysten mukaisesti. Erityisesti on huomattava, että tiettyjen lisäpalvelujen tarjoamiseksi käyttöön otetuista lisäominaisuuksista olisi yleensä veloitettava erillään palveluun sisältyvistä ominaisuuksista ja itse välityksestä;- tariffit eivät saa olla syrjiviä, ja niissä on taattava tasavertainen kohtelu.Kaikkien verkkojen tai palvelujen liittymismaksujen on oltava edellä mainittujen periaatteiden ja perustamissopimuksen kilpailusääntöjen mukaisia, ja niissä on otettava huomioon periaate käytettyjen resurssien kokonaiskustannusten oikeudenmukaisesta jakamisesta ja tarve saada kohtuullinen tuotto tehdyille investoinneille.Erisuuruisia tariffeja voi olla, jotta otettaisiin huomioon etenkin liiallinen liikenne huippuaikoina ja vähäinen liikenne hiljaisina aikoina, jos erisuuruiset tariffit ovat kaupallisesti perusteltuja eivätkä ole ristiriidassa yllä mainittujen periaatteiden kanssa.(1) EYVL N:o L 109, 26.4.1983, s. 8(2) EYVL N:o L 81, 26.3.1988, s. 75(3) EYVL N:o L 217, 5.8.1986, s. 21(4) EYVL N:o L 36, 7.2.1987, s. 31LIITE III Kehysdirektiivin täytäntöönpanon suuntaviivat 31 päivään joulukuuta 1992 asti Ensimmäisessä vaiheessa noudatetaan seuraavaa tärkeysjärjestystä vuosina 1990, 1991 ja 1992 tehtävässä työssä, joka koskee 4, 5 ja 6 artiklaa, tämän kuitenkaan rajoittamatta menettelyä, josta säädetään 4 artiklan 2 ja 3 kohdassa:1 kiinteitä johtoja ja puhelinliikennepalvelua koskevien erityisdirektiivien antaminen 6 artiklan mukaisesti;2 yhdenmukaistettujen teknisten rajapintojen tai palvelujen ominaisuuksien käyttöön ottaminen pakettikytkentäisille datapalveluille ja ISDN-verkolle (digitaalinen monipalveluverkko). Tällaisiin rajapintoihin ja ominaisuuksiin viittaaminen voidaan tehdä pakolliseksi ennen edellä mainittua päivämäärää 5 artiklan 3 kohdassa säädettyä menettelyä noudattaen;3 neuvoston suosituksen antaminen komission ehdotuksesta 1 päivään heinäkuuta 1991 mennessä teknisten rajapintojen toimittamisesta, avoimen verkon tarjoamisen periaatteiden kanssa yhdenmukaisten pakettikytkentäisten datapalvelujen tarjoamiseen liittyvistä käyttöehdoista ja tariffiperiaatteista. Suosituksen mukaan jäsenvaltioiden olisi huolehdittava siitä, että niiden alueella tarjotaan ainakin yhtä tällaista palvelua;4 samanlaisen neuvoston suosituksen antaminen komission ehdotuksesta 1 päivään tammikuuta 1992 mennessä ISDN-verkosta;5 pakettikytkentäisiä datapalveluja koskevan erityisen direktiivin tarkastelu komission ehdotuksesta vuonna 1992 tarkoituksena sen antaminen. Tässä ehdotuksessa olisi otettava huomioon 3 kohdassa tarkoitetun suosituksen täytäntöönpanon alustavat tulokset;6 ISDN-verkkoa koskevan direktiiviehdotuksen myöhempi tarkastelu; tässä ehdotuksessa olisi myös otettava huomioon 4 kohdassa tarkoitetun suosituksen täytäntöönpanon alustavat tulokset.